**Moderné vzdelávanie v IT sfére pomocou online kurzov**

Online kurzy sa v posledných rokoch stali veľkou časťou moderného vzdelávania. Je to hlavne kvôli ich dostupnosti, na internete sú tisíce stránok s rôznymi kurzami zo všetkých možných odvetví. Každý človek s počítačom a pripojením na internet k ním má prístup. Je to veľmi užitočné hlavne vo svete IT, kde sú nové technológie vyvíjané každý deň. Svet IT sa denno-denne posúva ďalej a preto je dôležité mať prístup k informáciám z pohodlia domova. Veľa z týchto kurzov je platených, no nájdu sa aj stránky, ktoré ich poskytujú zdarma. V tomto článku sa zameriame hlavne na to, prečo by mal každý využívať túto možnosť vzdelávania.